
Република Србија

ГРАД ВРАЊЕ

ГРАДСКА УПРАВА

Служба за пољопривреду,
шумарство, водопривреду, 

рурални развој и заштиту животне средине

Број: 001622932 2026 08033 004 160 381 007
Дана 26. 06. 2026. године
В  Р  А  Њ  Е

О  Б  А  В  Е  Ш  Т  Е  Њ  Е

О ДОНЕТОМ РЕШЕЊУ ДА ЈЕ ПОТРЕБНА ПРОЦЕНA УТИЦАЈА ЗАТЕЧЕНОГ СТАЊА НА ЖИВОТНУ СРЕДИНУ
Служба за пољопривреду, шумарство, водопривреду, рурални развој и заштиту животне средине Градске управе града Врања је на захтев носиоца пројекта, Привредног друштва за производњу намештаја и промет роба на велико и мало Додић доо Стропско, с. Стропско бб, 17500 Врање, број 001622932 2026 08033 004 160 381 007 од 26. 03. 2026. године, спровелa поступак одлучивања о потреби процене утицаја затеченог стања на животну средину пројекта Индустријски објекат – Котларница у оквиру производног комплекса, спратности По+П, на КП број 1335 КО Стропско, на територији града Врања.
У спроведеном поступку донето је решење којим је утврђено да је за предметни пројекат потребна процена утицаја затеченог стања на животну средину. Овим решењем одређен је обим и садржај студије о процени утицаја на животну средину.

Наведено решење заснива се на анализи захтева носиоца пројекта и расположивих података о предметној локацији, карактеристикама и могућим утицајима наведеног пројекта на животну средину и достављених мишљења заинтересованих органа, организација и јавности, при чему су узети у обзир критеријуми прописани Уредбом о утврђивању листе пројеката за које је обавезна процена утицаја, листе пројеката за које постоји обавеза подношења захтева за одлучивање о потреби процене утицаја на животну средину и критеријумима за одлучивање о потреби процене утицаја на животну средину („Сл. гласник РС“, бр. 106/2025) и Пројекат изведеног објекта.

Представници заинтересоване јавности могу извршити јавни увид у донето решење у просторијама Службе за пољопривреду, шумарство, водопривреду, рурални развој и заштиту животне средине Градске управе града Врања, у Ул. Краља Милана бр. 1, у канцеларији бр. 37, у року од 15 дана од дана објављивања овог обавештења. Такође могу изјавити жалбу на донето решење у року од 15 дана од дана објављивања овог обавештења. Жалба се изјављује Министарству заштите животне средине Републике Србије, а подноси се преко овог органа.

Обавештење се објављује на основу члана 14, члана 39. и члана 40. Закона о процени утицаја на животну средину („Сл. гласник РС“, бр. 94/2024).

